b'\n_START_ARTICLE_\nAcanthoptura\n_START_SECTION_\nUtseende\n_START_PARAGRAPH_\nMiddelsstore, noks\xc3\xa5 brede, svarte trebukker, dekkvingene r\xc3\xb8dbrune med sm\xc3\xa5, svarte flekker. Antennene er tynne og kortere enn kroppen. Pronotum er litt uregelmessig klokkeformet med utdratte bakhj\xc3\xb8rner. Dekkvingene er mye bredere enn pronotum, litt avsmalnende bakover. Beina er m\xc3\xb8rke og tynne, middels lange.\n_START_SECTION_\nLevevis\n_START_PARAGRAPH_\nDe aller fleste blomsterbukkene har larver som lever i d\xc3\xb8d ved, men det finnes ogs\xc3\xa5 enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt p\xc3\xa5 sommeren, bes\xc3\xb8ker gjerne blomster, s\xc3\xa6rlig skjermplanter og andre planter med hvite, \xc3\xa5pne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.\n_START_SECTION_\nUtbredelse\n_START_PARAGRAPH_\nSlekten er utbredt i det s\xc3\xb8rlige Kina inkludert Tibet.'